बोर्ड परीक्षा के लिए दो नए केंद्र बनाए, दो पुराने कम किए
2015-16 की 10वीं और 12वीं बोर्ड परीक्षाएं इस बार 77 केंद्राें पर होगी। विभाग ने इस साल दो नए परीक्षा केंद्र बनाए हैं। इधर, बैठने की व्यवस्था उचित नहीं होने पर दो पुराने परीक्षा केंद्रों को कम किया है। एक प्राइवेट स्कूल को भी परीक्षा केंद्र बनाया है।
इस साल 10वीं एवं 12वीं की बोर्ड परीक्षाएं क्रमश: 1 व 2 मार्च से शुरू होंगी। शिक्षा विभाग ने परीक्षा को लेकर तैयारियां शुरू कर दी है। विभाग ने बोर्ड परीक्षा के लिए 77 परीक्षा केंद्र बनाए हैं। जिनमें हाईस्कूल के नियमित विद्यार्थियों के लिए 76 व प्राइवेट विद्यार्थियों के लिए 1 परीक्षा केंद्र होगा। हायर सेकंडरी के विद्यार्थियों के लिए 56 व प्राइवेट विद्यार्थियों के 13 परीक्षा केंद्र बनाए हैं। जिले में पिछले साल एक केंद्र रिजर्व था। इस साल रिजर्व केंद्रों की संख्या 3 है।
77 परीक्षा केंद्रों का प्रस्ताव भेजा है
जिले में बोर्ड परीक्षाओं के लिए 77 परीक्षा केंद्रों का प्रस्ताव बनाकर माशिमं भोपाल भेजा है। बोर्ड परीक्षा को लेकर सभी केंद्रों पर व्यवस्थाएं जुटाई जा रही है। - केएस राजपूत, डीईओ
30 हजार से अधिक विद्यार्थी देंगे परीक्षा
जिले में इस साल बोर्ड परीक्षाओं में 30 हजार से अधिक विद्यार्थी शामिल होंगे। जिसमें 10वीं की परीक्षा में 13268 नियमित, 5220 विद्यार्थी स्वाध्यायी रहेंगे। 12वीं में 7773 विद्यार्थी नियमित व 4010 विद्यार्थी प्राइवेट परीक्षा देंगे।
यह नए केंद्र बनाए
शिक्षा विभाग ने इस साल शासकीय शिक्षा महाविद्यालय व शासकीय माध्यमिक विद्यालय आनंद नगर को परीक्षा केंद्र नहीं बनाकर उन्हें रिजर्व में रखा है। पीजीबीटी में लगातार प्रशिक्षण होते रहने व आनंद नगर स्कूल में फर्नीचर नहीं हाेने से उन्हें बंद किया। शासकीय माध्यमिक विद्यालय बांगरदा व सेंट जोंस माध्यमिक विद्यालय नए केंद्र होंगे।
कठिन प्रश्न हल कराए जाएंगे
स्कूलों में कक्षा 10वीं के लिए विज्ञान, गणित व अंग्रेजी के कठिन प्रश्न मास्टर्स ट्रेनर्स द्वारा तैयार किए जा रहे हैं। इन प्रश्नों को बोर्ड परीक्षा से पहले शिक्षक अपनी कक्षाओं में बच्चों से हल करवाएंगे। इसी तरह की तैयारी 12वीं के कठिन विषयों के लिए भी की जा रही है।
एक प्राइवेट स्कूल को भी परीक्षा केंद्र बनाया
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva